open-index/open-wikipedia-markdown huggingface dataset:
Brian Eno

**Brian Peter George St John le Baptiste de la Salle Eno** (sünninimi **Brian Peter George Eno**; sündinud 15. mail 1948 Meltonis, Suffolkis) on Briti muusik ja muusikaprodutsent, kes on tuntud *[[ambient]]*-muusika pioneerina ning panuse eest rokk- ja popmuusikasse ja *[[electronica]]*sse.

Eno õppis 1960. aastate keskpaigas Ipswichis maalimist ja eksperimentaalmuusikat, hiljem Southamptoni Ülikooli juurde kuuluvas Winchesteri kunstikoolis. 1971. aastal liitus ta glämmroki ansambliga Roxy Music, saades ansamblis süntesaatorimängijaks. Ta salvestas ansambliga kaks albumit, 1973. aastal ta lahkus ansamblist, kuna ta olid tekkinud pinged ansambli frontmäni Bryan Ferryga. Seejärel alustas Eno soolokarjääri. 1974. aastal ilmus tema debüütsooloalbum "Here Come the Warm Jets". 1970. aastate teises pooles võttis ta oma muusikalises loomingus minimalistliku suuna. 1978. aastal ilmunud tema kuues stuudioalbum "Ambient 1: Music for Airports" on tuntud üleüldse esimese *ambient*-albumina.

Eno on alates 1970. aastatest teinud koostööd paljude teiste muusikutega, teiste seas Robert Frippi, Kevin Ayersi, David Bowie', Harold Buddi ja David Byrne'iga. Eno kinnistas end nõutud muusikaprodutsendina, kui produtseeris teiste seas Talking Headsi, Ultravoxi ja Devo albumeid, samuti *[[no wave]]*-muusika kogumikalbumi "No New York" (1978). Järgmistel kümnenditel jätkas Eno soolokarjääri ja tööd produtsendina, produtseerides teiste seas U2 ja Coldplay albumeid.

2019. aastal võeti Eno Roxy Musici liikmena vastu Rock'n'rolli Kuulsuste Halli.

## Soolostuudioalbumid
* "Here Come the Warm Jets" (1974)
* "Taking Tiger Mountain (By Strategy)" (1974)
* "Another Green World" (1975)
* "Discreet Music" (1975)
* "Before and After Science" (1977)
* "Ambient 1: Music for Airports" (1978)
* "Music for Films" (1978)
* "Ambient 4: On Land" (1982)
* "" (1983)
* "Thursday Afternoon" (1985)
* "Nerve Net" (1992)
* "The Shutov Assembly" (1992)
* "Neroli" (1993)
* "Headcandy" (1994)
* "The Drop" (1997)
* "Extracts From Music for White Cube" (1997)
* "I Dormienti" (1998)
* "" (1998)
* "Kite Stories" (1999)
* "Music for Civic Recovery Centre" (2000)
* "Compact Forest Proposal" (2001)
* "January 07003: Bell Studies for the Clock of the Long Now" (2003)
* "Another Day on Earth" (2005)
* "Lux" (2012)
* "The Ship" (2016)
* "Reflection" (2017)
* "ForeverAndEverNoMore"

## Välislingid

* https://www.brian-eno.net/
Alsózsolca

**Alsózsolca** on linn Ungaris Borsod-Abaúj-Zempléni komitaadis Miskolci kreisis.

## Geograafiline asend
Alsózsolca asub Sajó jõe ääres, komitaadikeskusest Miskolcist ligikaudu 8 km idakagus.

## Ajalugu
Asulat on esmamainitud 1281. aastal.

Linnaõigused sai Alsózsolca 2007. aastal.

## Viited
Klas Lestander

**Klas Ivar Vilhelm Lestander** (18. aprill 1931 Arjeplog – 13. jaanuar 2023 Arjeplog) oli rootsi laskesuusataja.

Klas Lestander võitis 1960. aasta taliolümpiamängudel Squaw Valleys esmakordselt olümpiamängude kavas olnud laskesuusatamise võistluses kuldmedali. Esimene olümpiavõitja selgitati välja 20 km distantsil.

1961. aasta maailmameistrivõistlustel Umeås võitis ta võistkonnavõistluses pronksmedali. Individuaalvõistluses sai ta üheksanda koha. Pärast neid maailmameistrivõistlusi lõpetas oma sportlaskarjääri.

Klas Lestander suri oma sünnilinnas Arjeplogis 91-aastaselt 13. jaanuaril 2023. 

## Välislingid
*
*"Suri laskesuusatamise esimene olümpiavõitja", ERR.sport, 16.01.2023
Henrik Nordbrandt

**Henrik Nordbrandt** (21. märts 1945 – 31. jaanuar 2023) oli taani luuletaja, romaanikirjanik ja esseist.

Ta õppis Kopenhaageni Ülikoolis araabia, türgi ja hiina keelt. Suurema osa täiskasvanu elust elas Henrik Nordbrandt temale sobivama kliimaga maades: Türgis, Kreekas ja Hispaanias.

Tema debüütluulekogu "Digte" ilmus 1966. aastal. 2002. aastal ilmus tal autobiograafiline teos „Døden fra Lübeck“, mis räägib tema lapsepõlvest Taanis.

Eesti keeles tema teoseid seni ilmunud ei ole.

Henrik Nordbrandti teos "Violinbyggernes by" on arvatud Taani kultuurikaanoni nimekirja.

## Tunnustus
* 1990 – Rootsi Akadeemia Põhjamaade kirjandusauhind 
* 2000 – Põhjamaade Nõukogu kirjandusauhind luulekogu "Drømmebroer" eest

## Teosed
### Luulekogud

* "Digte" (1966)
* "Miniaturer" (1967)
* "Syvsoverne" (1969)
* "Omgivelser" (1972)
* "Opbrud og ankomster" (1974)
* "Ode til blæksprutten og andre kærlighedsdigte" (1975)
* "Glas" (1976)
* "Istid" (1977)
* "Guds hus" (1977)
* "Breve fra en ottoman" (1978)
* "Rosen fra Lesbos" (1979)
* "Spøgelseslege" (1979)

* "Forsvar for vinden under døren" (1980)
* "Armenia" (1982)
* "84 digte" (1984)
* "Violinbyggernes by" (1985)
* "Håndens skælven i november" (1986)
* "Vandspejlet" (1989)
* "Glemmesteder" (1991)
* "Støvets tyngde" (1992)
* "Ormene ved himlens port" (1995)
* "Egne digte" (2000)
* "Drømmebroer" (2000)
* "Besøgstid" (2007)


## Viited
Haab (perekonnanimi)

**Haab** on perekonnanimi.

Šveitsis ja Ameerika Ühendriikides oli perekonnanime Haab kandjaid 2014. aastal üle 600 isiku.

## Statistika Eestis
2023. aasta 1. jaanuari seisuga oli Eestis perekonnanimi Haab 113 inimesel: 55 mehel ja 58 naisel. Perekonnanimede levikult oli Haab meeste puhul 1841. kohal ja naiste puhul 1948. kohal. Kõige levinum oli perekonnanimi Haab vanuserühmas 70–74, kus neid on 10 000 elaniku kohta 1,07. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 2,15 inimest.

19. sajandi algul pandi pärisorjusest vabastamise käigus talupoegadele Saaremaal Kihelkonna kihelkonna Karala mõisavallas ja Jämaja kihelkonna Torgu mõisavallas nimeks Haab.  

Nimede eestistamisel võeti perekonnanimi Haab aastatel 1935–1938 kasutusele 11 korral isikute poolt, kes kandsid varem nime Angelius, Bindscha, Haamann, Haan, Hänmann, Hansen, Kirp, Pauk, Reikop ja Veidebaum (2).	

## Nime kandjaid
*Bernhard Haab, eesti kirjastustegelane (1908–1967) 
*Liis Haab, eesti näitleja (1987–)

## Viited

## Välislingid
*
Haak (perekonnanimi)

**Haak** on perekonnanimi.

Perekonnanime Haak kandjaid oli 2014. aastal Saksamaal üle 6500 isiku, Ameerika Ühendriikides üle 3300 ja Hollandis üle 2500 isiku.

## Statistika Eestis
2023. aasta 1. jaanuari seisuga oli Eestis perekonnanimi Haak 169 inimesel: 84 mehel ja 85 naisel. Perekonnanimede levikult oli Haak meeste puhul 1053. kohal ja naiste puhul 1172. kohal. Kõige levinum oli perekonnanimi Haak vanuserühmas 70–74, kus neid on 10 000 elaniku kohta 1,87. Nimi oli kõige sagedasem Võru maakonnas, kus sellist nime kandis maakonna 10 000 elaniku kohta 12,84 inimest.

19. sajandi algul pandi pärisorjusest vabastamise käigus talupoegadele Saaremaal Kihelkonna ja Pöide kihelkonnas; Viljandimaal Tarvastu ja Pilistvere kihelkonnas; Pärnumaal Pärnu-Jaagupi, Tõstamaa ning Pärnu-Elisabethi kihelkondades; Harjumaal Keila, Võrumaal Vastseliina ja Läänemaal Varbla kihelkonnas 11 korral nimeks Haak (ka Haack).  

Nimede eestistamisel võeti perekonnanimi Haak aastatel 1935 ja 1938 kasutusele 2 korral isikute poolt, kes kandsid varem nime Haakmann ja Obring.	

## Nime kandjaid
*Alar Haak, eesti laulja (1966–) 
*Arvi Haak, eesti arheoloog (1978–)
*Ella Haak (aastani 1989), eesti matemaatik (1969–)
*Rita Haak, eesti endine veemootorisportlane (1937–) 

## Viited

## Välislingid
*
Haamer (perekonnanimi)

**Haamer** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Haamer 157 inimesel: 76 mehel ja 81 naisel. Perekonnanimede levikult oli Haamer meeste puhul 1200. kohal ja naiste puhul 1248. kohal. Kõige levinum oli perekonnanimi Haamer vanuserühmas 15–19, kus neid on 10 000 elaniku kohta 1,96. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 8,61 inimest.

19. sajandi algul pandi pärisorjusest vabastamise käigus talupoegadele Eesti maakondade (välja arvatud Võrumaa ja Valgamaa) erinevates kihelkondades 22 korral nimeks Amer ja Hammer (normaliseeritult Haamer).  

Nimede eestistamisel võeti perekonnanimi Haamer aastatel 1935–1940 kasutusele 19 korral isikute poolt, kes kandsid varem nime Amer, Ammermann, Hämmel, Hammelmann, Hammer ja Hammermann.	

## Nime kandjaid
*Eenok Haamer, eesti vaimulik (1935–2025)
*Eerik Haamer, eesti kunstnik (1908–1994)
*Eerik Haamer, eesti kergejõustiklane (2001–)
*Eugen Haamer, eesti arhitekt ja ehitusinsener (1903–1968)
*Harri Haamer, eesti vaimulik ja skaudijuht (1906–1987)
*Maarja Haamer, eesti ooperilaulja (sopran) ja pedagoog (1938–2021)
*Markus Haamer, eesti vaimulik (1967–)
*Naatan Haamer, eesti kirikutegelane (1965–)
*Siimon Haamer, eesti vaimulik ja skaudijuht (1973–)
*Valter Haamer, eesti pedagoogikategelane ja kirjastaja (1929–)

## Viited

## Välislingid
*
Peedivein

**Peedivein** ehk "peet" oli 1970. ja 1980. aastatel Nõukogude Liidus, sealhulgas ka Eestis, halvustav nimetus suhteliselt odavatele alkohoolsetele jookidele, piiritusega kangemaks tehtud veinidele. 

Rahvapärased nimetused "peet" või "peedivein" viitasid sellele, nagu koosneksid need joogid punase peedi mahlaga lahjendatud alkoholist. 

Tuntumad olid portveinid "Solntsedar", "Agdam" jmt.
Harlani maakond

**Harlani maakond** on kahe maakonna nimi Ameerika Ühendriikides:

* Harlani maakond (Kentucky)
* Harlani maakond (Nebraska)
2023. aasta Jishishani maavärin

2023. aasta detsembris tabas Hiinat 6,2 magnituudiga maavärin, milles hukkus enam kui 140 inimest. Maavärinas sai kõige enam kannatada Gansu provintsis Linxia Huei autonoomses ringkonnas asuv Jishishani maakond, lisaks oli purustusi Gansu naaberprovintsis Qinghais.

## Põhitõuge ja järeltõuked
Põhitõukele järgnes mitmeid järeltõukeid.


## Viited
Bill Bailey

**Mark Robert Bailey** (sündinud 13. jaanuaril 1965 Bathis) on inglise koomik, näitleja ja muusik. 

Ta on tuntud Manny rolliga komöödiasarjas "Black Books" (2000–2004), koos Dylan Moraniga. 

Bailey on korduvalt käinud Eestis esinemas. 

## Välislingid

* Ametlik koduleht
*  andmekogus IMDb (inglise)
Dumbarton

**Dumbarton** () on linn Šotimaa läänerannikul Clyde'i jõe põhjakaldal kohas, kus Leveni jõgi sellesse suubub. See on West Dunbartonshire'i omavalitsuse keskus. Dumbarton oli ajaloolise Strathclyde'i kuningriigi pealinn ja hilisema Dunbartonshire'i krahvkonna keskus. Linnas asuv Dumbartoni loss on kõige pikema kirjaliku ajalooga kindlus Šotimaal.

Dumbarton tõusis esile 19. sajandil laevaehituse ning klaasi- ja viskitootmise keskusena. Dumbartonis ehitati USA aurulaev Delta Queen ja Eestis kalapüügi- ja kaubalaevana kasutatud Eestirand, mis oli 1932–1939 aastail Eesti suurim laev. Linna tööstusharud on aja jooksul tähtsust kaotanud ning Dumbarton täidab tänaseks aina enam magalarajooni rolli Glasgow' jaoks, mis asub 21 kilomeetrit kagus. Selle kohalik jalgpalliklubi on Dumbarton F.C. ning linnas asub BBC Scotlandi telesarjade stuudio.

## Viited
Ooker-oganahkis

**Ooker-oganahkis** (*Steccherinum ochraceum*) on klassi *[[Agaricomycetes]]* kuuluv kandseente liik.

Seen kasvab lehtpuude lamatüvedel ja sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. Seene algse nime pakkus välja Sven Pruul.

## Välislingid
*
Pruitt-Igoe

**Wendell O. Pruitti kodud** ja **William Igoe korterid**, ühise nimega **Pruitt-Igoe** (), olid liidetud majutusprojektid USA-s Missouri osariigis Saint Louise linnas. Neisse koliti sisse 1954. aastal. Kokku 33 üheteistkümne korrusega kõrghoonet oli projekteerinud Minoru Yamasaki ning Pruitt-Igoe oli avamise ajal üks riigi suuremaid avalike eluruumide projekte. See ehitati föderaalvalitsuse rahastusega endise slummi asemele osana Saint Louise linnauuenduse programmist. Kuigi see pidi juriidiliselt olema rassiliselt integreeritud, majutas see peaaegu eksklusiivselt afroameeriklasi.

Ehkki kompleksi peeti algselt paremaks kortermajadest, mida ta asendas, hakkasid elutingimused Pruitt-Igoe's halvenema varsti pärast ehituse lõppu. 1960. aastate keskpaigaks vaevas seda kehv hooldatus ning see kannatas vandalismi ja muu kuritegevuse all, eriti noorte hulgas. Mitmed katsed kurssi parandada ebaõnnestusid ning 1970. aastaks oli enam kui kaks kolmandikku elamutest tühi. Kompleksi lammutamine algas 1972. aastal ning mitme hoone implosiooni kajastati teleülekannetes. Järgneva nelja aastal jooksul tehti ülejäänud elamud tühjaks ja kõrvaldati.

Lammutamise järel sai Pruitt-Igoest sümbol, mis esindas modernistliku arhitektuuri kui ühiskonda muutva jõu ebaõnnestumisi. Projekti probleemides süüdistati arhitektuurseid vigu, mis tegid rajoonist vaenuliku ja ebaturvalise keskkonna. Kriitik Charles Jencks kutsus kompleksi lammutamist "päevaks, kui modernne arhitektuur suri." Hilisemad hinnangud on pannud suuremat rõhku Saint Louise linna vähenevale rahvaarvule ning kohaliku majutusvõimuorgani rahalistele probleemidele. Ajakirja The Architectural Review sõnul on tänapäeval kõige enam levinud arvamus, et projekt oli "algusest peale hukule määratud." 2016. aasta seisuga on suurem osa Pruitt-Igoe platsist kasutamata ning kinnikasvanud.

## Kirjeldus
Pruitt-Igoe koosnes 33-st 11-korruselisest ja telliskividega vooderdatud seintega betoonist korterelamust 23-hektarilisel krundil Saint Louise põhjaküljel. Iga hoone kõrgus oli 52 meetrit ning enamus neist sisaldas 80–90 elamuüksust, kuigi mõnel hoonel oli neid kuni 150. Kompleksis oli kokku 2868 korterit (1736 Pruittis ja 1132 Igoes), majutades täieliku täituvuse korral enam kui 10 000 inimest. Korterid olid tahtlikult väiksed, minimaalse suurusega köögitarvetega, kuigi mõned üksused olid ehitatud ka suuremate perede jaoks. Korteritel puudusid rõdud. Hoonete peatusi vahelejätvad liftid peatusid ainult esimestel, neljandatel, seitsmendatel ja kümnendatel "ankurkorrustel", et vähendada ülekoormatust, mis omakorda sundis paljusid elanikke liikuma mööda treppe. Neil ankurkorrustel olid pesuruumid, prügišahtid ning suured lõuna poole suunatud ühiskoridorid, mida kutsuti galeriideks.

## Viited

## Allikad
* 
* 
* 
*
Ivans Baturins

**Ivans Baturins** (sündinud 25. juunil 1997) on Läti jalgpallur (väravavaht), kes mängis Eesti Premium liiga klubis Harju JK Laagri.

## Klubikarjäär

## Koondisekarjäär
Baturins on kuulunud Läti U17 ja U19 koondistesse, kuid ei mänginud ühtegi mängu.

## Karjääri statistika
### Klubi
*Uuendatud seisuga 20. detsember 2023*

## Viited

## Välislingid
*
*Transfermarkti profiil
Kevin Dubrovski

**Kevin Dubrovski** (sündinud 30. juulil 2004 Viimsis) on Eesti jalgpallur (kaitsja), kes mängib Eesti Premium liiga klubis Harju JK Laagri.

## Klubikarjäär

## Karjääri statistika
### Klubi
*Uuendatud seisuga 20. detsember 2023*

## Saavutused
### Meeskondlikud
;Harju JK Laagri:
*Esiliiga: 2022
*III liiga: 2019

## Viited

## Välislingid
*
*
*Transfermarkti profiil
Allikmäe

**Allikmäe** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Allikmäe 76 inimesel: 37 mehel ja 39 naisel. Perekonnanimede levikult oli Allikmäe meeste puhul 3077. kohal ja naiste puhul 3180. kohal. Kõige levinum oli perekonnanimi Allikmäe vanuserühmas 35–39, kus neid on 10 000 elaniku kohta 0,88. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 3,53 inimest.

Nimede eestistamisel võeti perekonnanimi Allikmäe aastatel 1935–1939 kasutusele 17 korral isikute poolt, kes kandsid varem nime Aalberg, Amon, Antons (2), Bachblum, Elstein, Freienthal (3), Höövelson, Jürisson, Mildeberg, Penberg, Tõnnisson, Värk, Veber (2).	

## Nime kandjaid
*August Allikmäe, eesti advokaat (1898–1987)
*Kadri Allikmäe, eesti keskkonnaaktivist (1981–) 
*Merike Allikmäe, eesti jurist
*Mihkel Allikmäe, eesti maadleja ja treener (1986–) 

## Viited

## Välislingid
*
Walter Q. Gresham

**Walter Quintin Gresham** (17. märts 1832 Lanesville, Indiana – 28. mai 1895 Washington) oli Ameerika Ühendriikide poliitik ja jurist.

1854. aastal alustas Gresham tööd juristina ning koos Thomas C. Slaughteriga avas ta erapraksisise. Üsna pea tärkasid temas poliitilised huvid, kui orjusevastasena propageeris ta orjuse järkjärgulist rahumeelset kaotamist. 1860. aastal valiti Gresham Vabariikliku Partei liikmena Indiana osariigi Esindajatekoja liikmeks.

Ameerika Ühendriikide kodusõjas tegi ta kiiret sõjaväelist karjääri. 1861. aasta septembris sai ta Indiana vabatahtlike jalaväes kolonelleitnandiks. Juba sama aasta detsembris tõusis ta koloneli auastmesse ning ta pandi juhtima 53. Indiana vabatahtlike jalaväerügementi, mis võttis järgmine aasta osa muuhulgas Corinthi piiramisest ja Vicksburgi lahingust. 1863. aastal ülendati Gresham vabatahtlike brigaadikindraliks ning ta asus Mississippi osariigis Natchezis juhtima föderaalvägesid. 1864. aastal juhtis Gresham William Tecumseh Shermani Atlanta sõjakäigul XVII. korpuse ühte diviisi. Paar päeva enne Atlanta lahingut 20. juulil 1864 sai ta põlve kuulihaava, mille tõttu oli ta sunnitud tegevteenistusest loobuma.

1865. aastal jätkas Gresham Indianas tööd juristina ning ta avas erapraksisise. 1866. aastal kandideeris ta USA Esindajatekotta, kuid sai Michael C. Kerrilt lüüa. Aastatel 1869–1883 oli Gresham ringkonnakohtunik Indianas.

9. aprillist 1883 kuni 4. septembrini 1884 oli Gresham president Chester A. Arthuri valitsuses Ameerika Ühendriikide Postiteenistuse juht ja seejärel lühikest aega 1884. aasta 5. septembrist kuni 28. oktoobrini rahandusminister. Pärast seda asus Gresham tööle föderaalkohtunikuna.

1884. aastal oli Gresham Vabariikliku Partei kokkutulekul asepresidendikandidaat. Presidendiks kandideeris Gresham 1888. aasta valimistel, kuid Vabariikliku Partei kandidaadiks valiti Benjamin Harrison. 1892. aasta presidendivalimistel pakuti Greshamile kandideerimist Populiste Partei ridades, kuid Gresham otsustas toetada Demokraatliku Partei kandidaati Grover Clevelandi.

7. märtsist 1893 kuni surmani 28. mail 1895 oli Gresham Clevelandi valitsuses Ameerika Ühendriikide riigisekretär.

Gresham maeti Arlingtoni riiklikule kalmistule.

Tema järgi on saanud nime linn Oregoni osariigis ning küla Nebraska osariigis (Gresham (Nebaraska)) ja Wisconsini osariigis (Gresham (Wisconsin)).

## Viited
Käbinarmik

**Käbinarmik** (*Auriscalpium vulgare*) on kandseente hõimkonna *[[Agaricomycetes]]* klassi kuuluv liik seeni.

## Välislingid
*
Allikvee

**Allikvee** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Allikvee 125 inimesel: 70 mehel ja 55 naisel. Perekonnanimede levikult oli Allikvee meeste puhul 1356. kohal ja naiste puhul 2077. kohal. Kõige levinum oli perekonnanimi Allikvee vanuserühmas 50–54, kus neid on 10 000 elaniku kohta 1,43. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 2,87 inimest.

Nimede eestistamisel võeti perekonnanimi Allikvee aastatel 1935–1940 kasutusele 62 korral isikute poolt, kes kandsid varem nime Aaron (2), Abner, Abramov, Adamson, Aleksejev, Allikoff, Allimann, Alter (2), Amann, Ambach, Amberg, Antson (2), Antsov, Antzov, Anvelt, Anzov, Argibus, Arkipus-Argibus, Arkipys (3), Aron (2), Asveid (2), Beck, Ein, Gefria, Greenfeldt, Hermann (2), Hiller, Ipris, Jurn, Kodvilmann, Krinthal, Lebedev, Lias, Linkholm, Miltop, Minter, Möls, Parm, Pauman, Pressel, Reinson, Sahharov, Shtsherbakov, Soomann, Teinburg (2), Teinburk, Tibu, Veber, Veberson, Veddel, Vedel, Zimin.	

## Nime kandjaid
*Aare Allikvee, eesti muusikateadlane ja pedagoog (1921–1994)
*Andrus Allikvee, eesti näitleja (1957–)
*Martin Allikvee, eesti ujuja (1995–) 
*Ralf Allikvee, eesti arst (1952–)

## Viited

## Välislingid
*
Kauhaneva-Pohjankangase rahvuspark

**Kauhaneva–Pohjankangase rahvuspark** (soome keeles *Kauhanevan–Pohjankankaan kansallispuisto*) on rahvuspark Soomes Lõuna-Pohjanmaa ja Satakunta maakondades. Rahvuspark on asutatud 1982. aastal ja see hõlmab 67 ruutkilomeetrit. See koosneb sooaladest, peamiselt rabadest nagu 16,3-ruutkilomeetrise pindalaga Kauhaneva raba.

2004. aastal lisati park Ramsari rahvusvahelise tähtsusega märgalade hulka. Rahvuspark kuulub ka Natura 2000 kaitsealade võrgustikku.

## Viited
Pornofilm

**Pornofilm** on täiskasvanutele suunatud film, mis on loodud seksuaalse erootilise sisuga meelelahutuseks. Sellised filmid keskenduvad sageli seksuaalsetele stseenidele ja tegevustele ning on mõeldud vaatajale seksuaalse naudingu pakkumiseks. Pornofilmid võivad hõlmata erinevaid žanre, stiile ja tegevusi, sõltuvalt loojate eesmärkidest ja vaatajaskonnast.

On oluline märkida, et pornograafia mõiste võib olla subjektiivne ning erinevad kultuurid ja ühiskonnad võivad suhtuda sellesse erinevalt. Mõned inimesed leiavad pornograafia täiesti aktsepteeritavana, samas kui teised võivad sellele suhtuda kriitiliselt või pidada seda vastuvõetamatuks. Oluline on arvestada inimeste individuaalsete vaadetega ning mõista, et seksuaalsus ja selle väljendamine võivad olla mitmekesised ja mitmetahulised teemad.

## Vaata ka

* *[[El Satario]]*
Lauhanvuori rahvuspark

**Lauhanvuori rahvuspark** (soome keeles *Lauhanvuoren kansallispuisto*) on Soome rahvuspark, mis asub Kauhajoki ja Isojoki valla vahel, Lõuna-Pohjanamaal. 

Rahvuspargi pindala on 59 ruutkilomeetrit ja see asutati 1982. aastal. Pargi territooriumil asub Lauhanvuori, mis on 231 meetrit kõrge. See paistab muidu tasasest Pohjanmaa maastikust välja ja on Lääne-Soome üks kõrgeimaid punkte. Lauhanvuori taimestik ja geoloogia on ümbritsevast erinev. Rahvuspargis on ojad, allikad, allikatega sood, viljatud männimetsad ja põlised rannakivikesed ehk kiviojad. Kuna park asub Suomenselkä veelahkmel, leidub selle looduses nii põhja- kui ka lõunapoolseid liike.

Rahvuspark sobib hästi ühepäevareisi sihtkohaks. Pargis on märgistatud matkaradu umbes viisteist kilomeetrit.

## Viited
Kurjenrahka rahvuspark

**Kurjenrahka rahvuspark** (soome keeles *Kurjenrahkan kansallispuisto*) on Soome rahvuspark Päris-Soome maakonnas. 

Rahvuspark asutati 1998. aastal ja hõlmab 31 ruutkilomeetrit. Piirkond koosneb peamiselt rabast, kuid sisaldab ka põlismetsi, millest osa on olnud majandamata üle 150 aasta. Kurjenrahkas elab alaliselt harilik ilves, kuid pargis on nähtud ka pruunkarusid ja hunte, kes teadaolevalt elavad pargis või selle läheduses. Märgistatud matkarajad on kokku üle 300 km pikad.

Keskajal olid metsad kohaliku kihelkonna kaasomandis. 1800. aastate alguses ostsid metsad ära kaks mõisat, kuid neil olid majanduslikult rasked ajad ja need pidid metsad enne 19. sajandi lõppu riigile maha müüma. Enne müüki tegid mõisnikud kõik hästi ligipääsetavad alad metsast puhtaks, kuid mõned saared keset soid jäid puutumata.

## Viited
Leivonmäki rahvuspark

**Leivonmäki rahvuspark** (soome keeles *Leivonmäen kansallispuisto*) on Soome rahvuspark, mis asub Kesk-Soome maakonnas. 

See asutati 2003. aastal ja hõlmab 31 ruutkilomeetrit.

Rahvuspargi tüüpilised maastikud on sood, Rutajärvi kaldad ja vallseljakud.

## Viited
Väikesed ja keskmise suurusega ettevõtjad

**Väikesed ja keskmise suurusega ettevõtjad** ehk **mikro-, väikesed ja keskmise suurusega ettevõtjad** (lühendid vastavalt **VKEd** ja  **MVKEd**) on „ettevõtjad, kellel on vähem kui 250 töötajat ja kelle aastakäive ei ületa 50 miljonit eurot ja/või aastabilansi kogumaht ei ületa 43 miljonit eurot“.

VKEd/MVKEd „moodustavad 99% Euroopa Liidu äriühingutest. VKEdes on kaks kolmandikku erasektori töökohtadest ja nad loovad enam kui poole Euroopa Liidu ettevõtjate kogulisandväärtusest.“

**Liigitus:**
* mikroettevõtja on ettevõtja, kellel on vähem kui 10 töötajat ja kelle aastakäive ja/või aastabilansi kogumaht ei ületa 2 miljonit eurot;
* väikeettevõtja on ettevõtja, kellel on vähem kui 50 töötajat ja kelle aastakäive ja/või aastabilansi kogumaht ei ületa 10 miljonit eurot;
* keskmise suurusega ettevõtja on ettevõtja, kellel on 50–249 töötajat, kelle aastakäive ületab 10 miljonit eurot, kuid ei ületa 50 miljonit eurot, ja kelle aastabilansi kogumaht ei ületa 43 miljonit eurot.

## Viited

## Välislingid
*Corinne Cordina. Väikesed ja keskmise suurusega ettevõtjad. Euroopa Parlament, 2023. aasta aprill
Liesjärvi rahvuspark

**Liesjärvi rahvuspark** on rahvuspark Soomes Kanta-Häme maakonnas.

See asutati 1956. aastal ja see on üks Soome vanimaid rahvusparke. Parki on 1980. ja 2000. aastatel laiendatud ning tänaseks on selle pindala umbes 21 ruutkilomeetrit. Pargi territooriumil on ligi 50 kilomeetrit rannajoont.

## Viited
Linnansaari rahvuspark

**Linnansaari rahvuspark** (soome keeles *Linnansaaren kansallispuisto*) on 1956. aastal asutatud rahvuspark Soomes Lõuna-Savo ja Põhja-Savo maakondades. 

Rahvuspark paikneb Haukivesi järve keskel, mis on osa suuremast, Saimaa järvest. Rahvuspark loodi Soome järvede väärtuslike looduslike omaduste säilitamiseks. See hõlmab lisaks Linnansaari saarele veel sadu väiksemaid saari ja laide. Peasaarel asub vana talu, mille õueala on hooldatud traditsioonilise maastikuna ja mille põlde haritakse siiani vanade kultuurliikide kaitseks. Suur osa saarest on looduslikud nõmmemetsad, kuid leidub ka lehtmetsi. Linnansaare kandis võib kohata ka väga ohustatud Saimaa hüljest.

2022. aastal külastas rahvusparki umbes 36 000 inimest.

## Viited
Lõuna-Konnevesi rahvuspark

**Lõuna-Konnevesi rahvuspark** (soome keeles *Etelä-Konneveden kansallispuisto*) on Soome rahvuspark Kesk-Soome ja Põhja-Savo maakondades.

Park on asutatud 2014. aastal ning selle pindala on 17 ruutkilomeetrit. Park hõlmab saari Konnevesi järve lõunaosas ja maad järve idakaldal.

Konnevesi järve kaldal asub Jyväskylä Ülikooli uurimisjaam.

## Viited
Petkeljärvi rahvuspark

**Petkeljärvi rahvuspark** (soome keeles *Petkeljärven kansallispuisto*) on rahvuspark Soomes Põhja-Karjalas Ilomantsis. 

See asutati 1956. aastal ja selle pindala on 7 ruutkilomeetrit. 

Pargi territooriumil asuvad vallseljakud ja Jätkusõja-aegsed osaliselt renoveeritud kindlustused. Pargi taimestik koosneb valdavalt heledatest männimetsadest.
 
Park kuulub koos Patvinsuo rahvuspargiga UNESCO Põhja-Karjala biosfäärikaitsealade hulka.

## Viited
Täitevkorraldus

**Täitevkorraldus** (inglise keeles *executive order*) on Ameerika Ühendriikides presidendi poolt välja kirjutatav direktiiv, mille eesmärk on hallata föderaalvalitsuse toimimist. Täitevkorralduste kehtivusel on mitu juriidilist ja põhiseaduslikku allikat. USA põhiseaduse teine artikkel annab presidendile laia valiku otsustada, kuidas seadusi jõustada ja hallata täidesaatva võimu ressursse ja personali. Mitmed kongressi aktid delegeerivad, või annavad vihjamisi, presidendile teatud määral vabadust teha taolisi otsuseid (delegeeritud seadusandlus). Suur enamus presidentide poolt allkirjastatud täitevkorraldusi on esitatud föderaalagentuuride poolt.

Täitevkorraldusteks kutsutakse ka osariikide kuberneride poolt välja kirjutatud direktiive, mille eesmärk on korraldada ühiskondlikku elu, näiteks kriiside ajal. Neid kasutatakse ka osariiklike agentuuride asutamise tarbes.

## USA presidentide täitevkorraldused arvudes

*2026. aasta 7. jaanuari seisuga.*

## Viited
UD Las Palmas

**Unión Deportiva Las Palmas** on Hispaania jalgpalliklubi, mis tegutseb Kanaaride saarestikku kuuluva Gran Canaria saare suurimas linnas Las Palmases. See mängib Hispaania kõrgliigas La Liga.

Klubi asutati 22. augustil 1949, kui viis Kanaari saartel tegutsenud klubi liitusid. Kohe kahe esimese hooajaga jõudis Las Palmas Hispaania kõrgliigasse. Las Palmase kõige edukam periood oli aastatel 1964–1983, mil Hispaania kõrgliigas mängiti 19 hooaega järjest. Selle aja jooksul jõudis Las Palmas liigas viie parima sekka neljal korral, parimana saavutati hooajal 1968/69 teine koht. 1978. aastal jõudis Las Palmas Hispaania karikavõistlustel finaali, kus kaotati FC Barcelonale tulemusega 1:3. Hooaegadel 1972/73 ja 1978/79 mängis Las Palmas UEFA karikavõistlustel, esimesel korral jõuti 16 parema sekka ja teisel korral 32 parema sekka.

Pärast seda, kui Las Palmas pärast hooaega 1987/88 Hispaania kõrgliigast välja langes, on kõrgliigas uuesti mängitud kuuel hooajal, viimati 2023/24.

Las Palmase suurim rivaal on naabersaarel tegutsev CD Tenerife.

Alates 2003. aastast on klubi kodustaadion olnud Estadio Gran Canaria, mis mahutab 32 392 pealtvaatajat.

Las Palmases jalgpallurikarjääri alustanud Hispaania koondislaste hulka kuuluvad teiste seas Antonio Guayre, Manuel Pablo, Juan Carlos Valerón ja Vitolo.

## Praegune koosseis
*Seisuga 31. august 2023*

## Saavutused
*La Liga
**Teine koht (1): 1968–69
*Segunda División
****Võitja** (4): 1953–54, 1963–64, 1984–85, 1999–00
*Segunda División B
****Võitja** (2): 1992–93, 1995–96
*Copa del Rey
**Teine koht (1): 1978

## Viited

## Välislingid
* Ametlik koduleht (*inglise keeles*)
Villio Reinsalu

**Villio Reinsalu** (sündinud 4. mail 1930 Ida-Virumaal Arumäe külas) on Eesti sportlane (võrkpallur) ja haridustegelane, Illuka kooli endine õpetaja ja direktor. Töötas Illuka koolis järjest 50 aastat, neist 46 aastat direktorina (1955–2001).

## Haridus
Villio Reinsalu on lõpetanud 1948. aastal Narva 2. Keskkooli ja 1952. aastal Tartu Õpetajate Instituudi. Tal on matemaatika-füüsikaõpetaja diplom ja kehalise kasvatuse lisaeriala tunnistus.
## Töökäik

1952. aastal suunati ta Tartu Õpetajate Instituudi poolt Jõhvi rajooni haridusosakonda. Valikus oli kaks kooli: rajoonikeskuse keskkool ja Kuremäe kloostri lähedal olnud Illuka kool. 

Aastatel 1952–1955 töötas ta Illuka koolis õpetajana ja 1955. aastal määrati Villio Reinsalu Illuka kooli direktori ametikohale. Töötas koolijuhina aastani 2001.

## Sport
Spordiga hakkas ta tegelema Narvas. Võrkpalli hakkas mängima 1950. aastatel Illukal. Ta on võitnud 1956. aastal Jõu maakonnavõistlustel Jõhvi meeskonnas pronksi.

Ta on olnud 25 aastat Kurtna sovhoosi spordijuht ja Kohtla-Järve Jõu presiidiumi liige. 
## Tunnustus

* 1999 Valgetähe IV klassi teenetemärk
* 2008 Illuka valla elutööpreemia 
* 2012 Villio Reinsalu pink Illuka mõisa pargis

## Isiklikku
Villio Reinsalu abikaasa Marta Reinsalu (sünd Haamer, 1934–2017) oli samuti Illuka kooli kauaaegne klassi- ja kunstiõpetaja. Marta tuli Illukale Rakvere Õpetajate Seminari lõpetamise järel samal aastal kui Villio. Nende tütar Kristina Reinsalu on filosoofiadoktor (PhD) meedia ja kommunikatsiooni alal.

## Viited
'''



## Välislingid
*Krista Aru. Villio Reinsalu 90: Inimeseks olemise väärikus, Õpetajate Leht, 8. mai 2020
*Anne Jundas. Koolipapa Villio Reinsalu sai nimelise pingi, Maaleht, 24. oktoober 2012.
Mererahvad

**Mererahvad** on nimetus hüpoteetilisele meresõitjate konföderatsioonile, mis olevat rünnanud Vana-Egiptust ja teisi alasid Vahemere idaosas enne pronksiaja kollapsit (1200&#x2013;900 eKr) ja selle ajal. Pärast hüpoteesi teket 19. sajandil sai mererahvaste sissetungidest üks Egiptuse ajaloo kuulsamaid peatükke tänu selle seosele "klassikaliste riikide etnograafia ja primitiivse ajaloo kõige tähtsamate küsimustega," Wilhelm Max Mülleri sõnades.

Mererahvaste päritolu ei ole dokumenteeritud, aga selleks on pakutud mitmeid asukohti, sealhulgas Anatoolia lääneosa, Egeuse mere rannik, Vahemere saared ja Lõuna-Euroopa. Kuigi arheoloogilistes leidudes ei viidata migratsioonile, arvatakse, et mererahvad seilasid pronksiaja lõpus ümber Vahemere idaosa ja korraldasid ründeretki Anatoolias, Süürias, Foiniikias, Kaananis, Küprosel ja Egiptuses.

Prantsuse egüptoloog Emmanuel de Rougé kasutas esimesena terminit *peuples de la mer* ('mere rahvad') 1855. aasta kirjelduses Medinet Habus leiduvate reljeefide kohta, mis kirjeldasid vaarao Ramses III kaheksandat valitsemisaastat. 19. sajandil lõpus populariseeris nime "mererahvad" ja sellega seotud migratsiooniteooriat Gaston Maspero, de Rougé' järeltulija Collège de France'is. 1990. aastate algusest saati on tema migratsiooniteoorias kahelnud mitmed haritlased.

Mererahvaste identiteet on siiani tänapäeva teadlaste poolt tuvastamata ning hüpoteesid mererahvaste erinevate gruppide päritolu kohta pakuvad suurt arutelu. Erinevate teooriate sõnul võisid nad olla kas mõni mitmetest Egeuse hõimudest, ründeretkelised Kesk-Euroopast, laialiläinud sõdalased, kellest said piraadid või pagulased; või migrandid, kes olid kannatanud looduskatastroofide käes, näiteks maavärinate või kliimamuutuste.

## Viited

## Allikad

* 
* 

* 
*  
* 
* 
*
Mark Edur

**Mark Edur** (sündinud 11. detsembril 1998 Tallinnas) on Eesti jalgpallur (kaitsja), kes mängib Eesti Premium liiga klubis Harju JK Laagri.

## Klubikarjäär
### Viljandi JK Tulevik
2019. aasta hooaja eel liitus Edur laenulepingu alusel Viljandi JK Tulevikuga. 1. juulil 2019 omandas Tulevik tema mängijaõigused.

### Veliko Tarnovo FK Etar
30. septembril 2020 liitus Edur 2-aastase lepingu alusel Bulgaaria kõrgliiga klubiga Veliko Tarnovo FK Etar. 2021. aasta veebruaris lõpetati Eduriga leping klubi rahaliste raskuste tõttu.

### Nõmme Kalju FC
1. märts 2021 liitus Edur Eesti kõrgliiga klubiga Nõmme Kalju FC. Kalju eest käis Edur väljakul vaid 29 sekundiks, kui teda kasutati Tipneri karikavõistlustel Viljandi JK Tuleviku vastu KTM reegli täitmiseks.

## Koondisekarjäär
Edur on mänginud U21 koondises mänginud kolm mängu.

## Karjääri statistika
### Klubi
*Uuendatud seisuga 21. detsember 2023*

## Viited

## Välislingid
*
*
*Transfermarkti profiil
Mõrsjalill

**Mõrsjalill** (*Gaillardia*) on korvõieliste sugukonda kuuluv taimeperekond.

## Liike
**Gaillardia aristata* – ohtene mõrsjalill

## Välislingid
*
Karel Eerme

**Karel Eerme** (sündinud 22. aprillil 2004 Tallinnas) on Eesti jalgpallur (ründaja), kes mängib Eesti Premium liiga klubis Harju JK Laagri.

## Klubikarjäär

## Koondisekarjäär
Eerme on mänginud Eesti U19 koondises kaheksa mängu ja löönud ühe värava.

## Karjääri statistika
### Klubi
*Uuendatud seisuga 21. detsember 2023*

## Saavutused
### Meeskondlikud
;Harju JK Laagri:
*Esiliiga: 2022

## Viited

## Välislingid
*
*
*Transfermarkti profiil
Neitsisaarte rahvuspark

**Neitsisaarte rahvuspark** (*Virgin Islands National Park*) on Ameerika Ühendriikide rahvuspark, mis säilitab umbes 60% Saint Johni saare maa-alast Ameerika Ühendriikide Neitsisaartel, samuti enam kui 22,26 ruutkilomeetrit külgnevat ookeani ja peaaegu kogu Hasseli saare pindalast.

Neitsisaarte rahvuspargi eesmärk on säilitada ja kaitsta silmapaistvaid maalilisi objekte, Kariibi mere troopilisi mere- ja maismaaökosüsteeme nende looduslikes tingimustes ning kultuuripärandit Kolumbuse-eelsest perioodist kuni Taani koloniaalajani.

2017. aasta septembris tabasid Neitsisaari kaks 5. kategooria orkaani, Irma ja Maria. Kui aastatel 2007–2016 oli parki külastanud keskmiselt üle 450 000 inimese aastas, siis 2018. aastal ainult 112 287 inimest. Park avati uuesti 2017. aasta detsembris ning kõik teed, rajad ja rannad kuulutati külastajatele ligipääsetavaks.

## Viited
Artišokk (perekond)

**Artišokk** (*Cynara*) on korvõieliste sugukonda kuuluv taimeperekond.

## Liike
**Cynara cardunculus* – hispaania artišokk
**Cynara scolymus* – harilik artišokk

## Välislingid
*
Haav (perekonnanimi)

**Haav** on perekonnanimi.

Nigeerias oli perekonnanime Haav kandjaid 2014. aastal üle 120 isiku.

## Statistika Eestis
2023. aasta 1. jaanuari seisuga oli Eestis perekonnanimi Haav 169 inimesel: 86 mehel ja 83 naisel. Perekonnanimede levikult oli Haav meeste puhul 1020. kohal ja naiste puhul 1209. kohal. Kõige levinum oli perekonnanimi Haav vanuserühmas 5–9, kus neid on 10 000 elaniku kohta 2,12. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 7,16 inimest.

19. sajandi algul pandi pärisorjusest vabastamise käigus talupoegadele Saaremaal Kihelkonna kihelkonna Kihelkonna mõisavallas, Harjumaal Jõelähtme kihelkonna Maardu, Kostivere ja Rummu mõisavaldades ning Läänemaal Lihula kihelkonna Sipa mõisavallas viiel korral nimeks Haaw (Haav). 

Nimede eestistamisel võeti Haav 1936. ja 1940. aastal uueks perekonnanimeks neljal korral isikute poolt, kelle perekonnanimi oli varem Haar, Herbst (2) ja Paulmann.	

## Nime kandjaid
*Aksel Haav, eesti füüsik (1928–)
*Andrus Haav, eesti viiuldaja (1969–)
*Ruth Haav, eesti viiuldaja (1971–)

## Viited

## Välislingid
*
Uniqlo

**Uniqlo Co., Ltd.** (jaapani keeles 株式会社ユニクロ *Kabushiki-gaisha Yunikuro*) on Jaapani ettevõte, mis töötab välja, toodab ja müüb vabaajarõivaid. Jaapanis asutatud ettevõte laienes 21. sajandil ka väljapoole Jaapanit ning kasvas kiiresti suureks rõivabrändiks, mis on võrreldav selliste ettevõtetega nagu H&M. 2023. aasta seisuga oli Uniqlol üle 2400 poe üle maailma.

## Ajalugu

Uniqlo asutati 1949. aasta märtsis Yamaguchi prefektuuris Ubes ja on osa Fast Retailing Groupist, mida tollal tunti Ogori Shori nime all.

1984. aastal avati Hiroshimas unisex-vabaajarõivaste pood Unique Clothing Warehouse, mille nimi lühendati hiljem Uniqloks.

Uniqlo avas oma esimese poe väljaspool Jaapanit Londonis 2001. aastal ja esimese poe Shanghais 2002. aastal. 2005. aastal avati esimene Ameerika Uniqlo New York.

Uniqlo annab praegu tööd enam kui 30 000 inimesele ja tal on esindused enam kui 25 riigis. Maailmas on üle 2400 poe, sealhulgas üle 800 Uniqlo poe Jaapanis (üle 100 ainuüksi Tokyos) ja üle 70 poe Euroopas, enamik neist Prantsusmaal (26) ja Ühendkuningriigis (17).

## Logod

File:Uniqlo 1999.svg|Endine Uniqlo logo (1998-2009)
File:UNIQLO logo.svg|Uniqlo logo tähestikus
File:UNIQLO logo (Japanese).svg|Uniqlo logo jaapani keeles


## Viited

## Välislingid
*UNIQLO veebisait
Poisid Brasiiliast

**"Poisid Brasiiliast"** (*The Boys From Brazil*) on kirjanik Ira Levini põnevusromaan. Raamatu põhjal tehti 1978. aastal samanimeline film.

## Sisu
Yakov Liebermann on Viinis elav natsikütt (tema prototüübiks on Simon Wiesenthal), kes peab natside kuritegusid dokumenteerivat keskust. Kuna lääneriikide huvi natsidest sõjakurjategijate vastu on vähenemas ning tema keskuse varasid hoidnud pank läks pankrotti, on ta sunnitud keskust pidama oma kodus. 1974. aasta septembris saab Liebermann kõne Brasiilias elavalt noorelt mehelt, kes väidab, et natsidoktor Josef Mengele plaanib taasaktiveerida organisatsiooni ODESSA. Plaani kohaselt saadetakse kuus endist SS-ohvitseri üle maailma, et tappa Lääne-Euroopas ja Põhja-Ameerikas 94 65-aastast meest, kellel näib esmapilgul olevat vähe ühist.

Liebermann kahtleb esialgu, kas tegemist ei olnud tüngakõnega, kuid hakkab siiski asja uurima ja avastab, et nimetatud mõrvad toimuvad tõepoolest. Kuigi ta ei suuda kohe mõrvade põhjust välja selgitada, märkab ta peagi, et tapetud meeste pojad on omavahel identsed. Uurimise käigus selgub, et kõik 94 sihtmärki on riigiametnikud, kes on abielus endast umbes 23 aastat nooremate naistega ja kellel on 13-aastased pojad.

Peagi saab selgeks, et need poisid on kõik Adolf Hitleri geneetilised kloonid, kes on nendele peredele adopteeritud. Mengele plaan on luua neile võimalikult sarnane lapsepõlv Hitleriga. Seetõttu tuleb nende isad tappa ajal, mil poisid on 13-aastased – samas vanuses oli Hitler, kui suri tema isa Alois, kes oli siis 65-aastane.

Liebermann jõuab oma uurimisega nii kaugele, et ODESSA otsustab operatsiooni katkestada ja kuus natsi tagasi kutsuda. Raevunud Mengele otsustab aga operatsiooni ise lõpule viia. 

Liebermannil õnnestub välja selgitada Mengele järgmine sihtmärk – Pennsylvanias elav Henry Wheelock. Ta sõidab Pennsylvaniasse, et Wheelocki hoiatada, kuid Mengele jõuab kohale enne teda ja tapab Wheelocki. Seejärel tulistab Mengele ka Liebermanni, kuid enne kui ta jõuab ta tappa, laseb Liebermann lahti Wheelockite koerad. Kui koju saabub Wheelocki 13-aastane adopteeritud poeg Bobby, kes on üks Hitleri kloonidest, püüab Mengele teda veenda endaga liituma ning selgitab, kes Bobby tegelikult on. Poiss peab teda aga hulluks ja laseb pere koerad Mengelele kallale. Koerad purevad Mengele surnuks.

Bobby lepib Liebermanniga kokku, et kutsub abi tingimusel, et Liebermann ei räägi kellelegi, et just tema lasi koerad Mengelele kallale. Hiljem põletab Liebermann nimekirja 94 kloonist, et mõni noorem natsikütt ei hakkaks neid jahtima. Ta usub, et neist ei pruugi tingimata saada uusi Hitlereid ning et nende tapmine tähendaks langemist samale tasemele natsidega, kes ei kõhelnud ka lapsi hävitamast.
Tulistamine Karli ülikoolis

21. detsembril 2023 sai Tšehhis Praha kesklinnas Jan Palachi väljakul Karli ülikooli kunstiteaduskonna hoone juures toimunud massitulistamises surma 15 inimest, sealhulgas kurjategija. Veel 25 sai vigastada, neist kümme raskelt. Sündmusele reageerinud politsei sulges kogu väljaku ja selle ümbruse. Pärast politsei reageerimist võttis tulistaja endalt elu ja ülikoolihoone evakueeriti.

Tšehhi siseminister Vít Rakušan on teatanud, et teisi tulistajaid ei olnud, kuid kutsus kõiki üles politseiga koostööd tegema. Peaminister Petr Fiala tühistas oma kavandatud üritused ja suundus vahetult pärast tulistamist Prahasse. Tšehhi president Petr Pavel avaldas Twitteris kaastundeavalduse hukkunute lähedastele ja sõpradele ning samuti šoki tulistamise pärast.

## Märkus

## Viited
Singerocybe

***Singerocybe*** on šampinjonilaadsete seltsi kuuluv seente perekond.

Seeneperekonna ladinakeelne nimi viitab Saksa mükoloogile Rolf Singer.

## Liike
**[[Singerocybe phaeophthalma]]*

## Välislingid
*
Kultuurilooline arheoloogia

**Kultuuriajalooline arheoloogia** (inglise *Culture-historical archaeology*, vene *Культурно-историческая археология*) oli 1910.–1960. aastatel lääne teadlaste seas levinud arheoloogiline koolkond. See rõhutab ühiskondade määratlemist erinevateks etnilisteks ja kultuurilisteks rühmadeks vastavalt nende materiaalsele kultuurile.

Kultuuriajalooliste arheoloogide kõige silmatorkavam puudus oli see, et muutusi seostati jätkuvalt väliste protsessidega (näiteks migratsioon). Vähe jõupingutusi tehti aga selleks, et välja selgitada, miks kultuurid võtsid omaks või tõrjusid muudatusi, ning kuidas need uuendused ühiskondi muutsid. Puudu oli tahtmisest õppida, kuidas üksikud kultuurid on süsteemina toimisid ja muutusid. Hilisemad arheoloogilised teooriad, nagu protsessuaalne ja postprotsessuaalne arheoloogia, on tekkinud nende puuduste kõrvaldamiseks ja pakkumaks rohkem tõlgendavaid vaatenurki minevikule.

## Olemus

* Arheoloogia muutus rohkem ajaloo- kui evolutsioonikeskseks mistõttu oli vaja tähelepanu pöörata nii kronoloogilistele kui ka kultuurilistele variatsioonidele.
* Kultuuriajaloolised arheoloogid eeldasid pikka aega, et arheoloogilise kultuuri tekitas rühm inimesi, kellel oli ühine keel ja eluviis, ning nende etnilist päritolu saab tõendada arheoloogiliste andmete põhjal. 
* Iga uuendust ja leiutist inimkonna ajaloo jooksul saab teha ainult üks kord ja teiste kultuurideni jõuab see ainult leviku ja rände kaudu.
* Huvi etnilise kuuluvuse vastu ajendas kasutusele võtma arheoloogilise kultuuri mõistet.
* Kultuuriajaloolise lähenemise omaksvõtt soodustas arheoloogiliste meetodite märkimisväärset väljatöötamist, seda eriti stratigraafia, välitöömeetodite ja leidude liigitamise osas.

## Ajalugu
Kultuuriajalooline arheoloogia arenes tänu kasvavale teadlikkusele arheoloogiliste dokumentide geograafilisest varieeruvusest. 19. sajandil koguti kogu Euroopas üha suuremal hulgal arheoloogilist materjali intensiivse põllumajanduse ja maaparandusprojektide tulemusena: teede, raudteede, kanalite ja tehaste ehitamine. Lisaks loodi rohkem muuseume ja teadusasutusi ning ülikoolidesse tekkisid arheoloogiakursused.

20. sajandil hakati enamikku Euroopa riike vaatlema etnilise identiteedi poliitiliste väljendusvormidena, mis põhinesid ühel keelel, kultuurilisel ja rassilisel ühtsusel ning ühisel ajalool. Nende arengutega kaasnes kasvav rahvuslus ja rassism, mis muutis etnilise kuuluvuse üha olulisemaks. Tol ajal oli arheoloogia kasutusel vahendina tõestamaks oma rahva tihedat seotust iidsete rahvastega ning õigusi kindla maa üle.

Enamikus riikides kadus selline arheoloogia kasutamine etnilise ja natsionalistlike eesmärkide kasutamiseks pärast 1945. aastat.

### Tänapäev
Kultuuriajalooline lähenemine on tänapäevalgi kasutusel, isegi domineeriv mõnes maailma piirkonnas ja teatud distsipliini valdkondades.

Arheoloogid tunnistavad nüüd, et materiaalse kultuuri varieeruvusel on palju põhjuseid. Mõned neist kajastavad ajalisi erinevusi keskkonnatingimustes, ressursside kättesaadavuses, kohalikes käsitöötraditsioonides, kauplemismustrites, usulistes veendumustes jms.

## Viited
Jekaterina Duntsova

**Jekaterina Sergejevna Duntsova** (sündinud 24. aprillil 1983 Krasnojarskis) on Venemaa poliitik ja avaliku elu tegelane, endine ajakirjanik ja jurist, kes oli aastatel 2019–2022 Tveri oblasti Rževi linnaduuma saadik. 

2023. aasta 6. novembril teatas Duntsova kavast osaleda 2024. aasta Venemaa presidendivalimistel. 

Venemaa Keskvalimiskomisjon lükkas 23. detsembril tagasi rahu nõudva kandidaadi taotluse kandideerida järgmise aasta presidendivalimistel.
Komisjon viitas vigadele dokumentides, mille esitas Jekaterina Duntsova, kes tegi kampaaniat rahu ja demokraatlike protsesside nimel, teatas Vene televisioon. 

Keskvalimiskomisjoni juhi Ella Pamfilova sõnul olid selle liikmed Duntsova kandidatuuri tagasilükkamisel üksmeelsed. Komisjoni otsuse kohaselt ei saa Duntsova minna kandidaadina järgmisele etapile, milleks on tuhandete toetusallkirjade kogumine.

## Viited
Moskva Relvapalat

**Relvapalat** (vene keeles *Оружейная палата*) on Moskvas Suure Kremli palee hoones asuv muuseum. See on üks vanimaid muuseume Moskvas ja kuulub Moskva Kremli muuseumide kompleksi.

## Kogud
Relvapalati kogudes on enam kui 4000 eset Venemaalt, Lääne-Euroopast ning Aasiast 11. sajandist kuni 20. sajandi alguseni. Kogud koosnevad suuremalt jaolt väärisesemetest, mis sajandite jooksul on kogunenud suurvürstide ja tsaaride varakambrisse ja Moskva patriarhi valdusse. Osa esemeid on valminud Kremli töökodades, osa on kingitused välissaadikuilt. Kogusse kuuluvad tsaaride riiklikud regaalid ja muud insiigniad, tseremooniarõivastusesemed ja kroonimisrüüd, kõrgvaimulike rõivad, suur hulk Kremli töökodade käsitööliste valmistatud kuld- ja hõbeesemeid, Lääne-Euroopast pärit väärismetalltaieseid, tseremooniarelvi ja -turviseid, rikkaliku kaunistusega ehisrakmeid ja -sõidukeid.

## Ajaloost
Algselt oli Relvapalat tsaari arsenal, mis asutati 1508. aastal. Enne pealinna ja õukonna üleviimist Peterburi tegeldi Relvapalatis tsaaride relvade, väärisesemete ja mitmesuguste tarbeesemete valmistamise, ostmise ja säilitamisega. Relvapalatis töötasid 16.–17. sajandil Moskoovia parimad relvasepad vennad Vjatkinid, juveliirid nagu Gavrila Ovdokimov ja maalikunstnik Simon Ušakov. 1640.–1683. aastal tegutsesid Relvapalatis töökojad, milles anti ikonograafilist ja maaliõpetust, samuti õpetati välja käsitöömeistreid. 1700. aastal lisati Relvapalati kogusse Venemaa tsaaride kulla- ja hõbedakambri varad.

## Pildid

File:Bonnet de Monomaque.jpg|Monomahhi müts
File:Ivan IV's ivory throne 01 by shakko.jpg|Ivan Julma elevandiluutroon
File:Russian regalia.jpg|Tsaari regaalid 1620. aastatest
File:Orlow (Diamant).jpg|Skepter teemandiga "Orlov"
File:Elizabeth of Russia's coronation dress (1742, Kreml) 01 by shakko.jpg|Keisrinna Elisabeti kroonimiskleit, 1742
File:Armoury Treasure Armoury Treasure.jpg|Väärismetallist ja emailmaalingpanustega juveliirses köites altarievangeeliumid
File:Maria Fedorovna's mantle (1896, Kremlin) by shakko 04.jpg|Maria Fjodorovna kroonimismantel, 1896
File:Moscow Kremlin Egg.jpg|Üks kümnest Fabergé munast, mis on Relvapalati kogus


## Viited
Luis Malagón

**Luis Ángel Malagón Velázquez** (sündinud 2. märtsil 1997 Zamoras) on Hispaania jalgpallur, kes mängib Mehhiko kõrgliigaklubis Club América ja Mehhiko jalgpallikoondises.

## Klubikarjäär
2014. aastal liitus ta Atlético Moreliaga, mille põhimeeskonnas debüteeris ta 2016. aastal Mehhiko karikavõistlustel. Mehhiko kõrgliigas tegi ta Morelia meeskonnas debüüdi 5. aprillil 2019 mängus Puebla vastu.

Aastatel 2020–2022 oli Malagón Mehhiko kõrgliigaklubi Necaxa esiväravavaht.

2022. aasta detsembris siirdus ta Américasse. 2023. aasta *Apertura*-hooajal tuli ta Américaga Mehhiko meistriks.

## Koondisekarjäär
2019. aasta Panameerika mängudel võitis Malagón Mehhiko võistkonnaga pronksmedali.

Ka 2020. aasta suveolümpiamängude jalgpalliturniiril võitis ta Mehhiko olümpiavõistkonnaga pronksmedali; ta oli seal varuväravavaht.

Mehhiko jalgpallikoondisse kutsuti esimest korda 2021. aasta detsembris, kuid koondisedebüüdi tegi Malagón alles 7. juunil 2023 mängus Guatemala vastu. Samal aastal võitis ta Mehhiko koondisega CONCACAF Gold Cup'i, kus Malagón oli taas vaid varuväravavahi rollis.